Comhthionól cairdinéal 2025

Cailleadh an Pápa Proinsias ar an 21 Aibreán 2025. Níor mhair an dá chomhthionól deireanach i 2005 agus 2013 ach dhá lá.  Agus mhair an comhthionól cairdinéal 2025 dhá lá chomh maith. Fógraíodh ar an 8 Bealtaine gurb é Robert Francis Prevost a tháinig i gcomharbas ar Phápa Prionsias.  Toghadh é le linn thionól rúnda na gcairdinéal sa Séipéal Sistíneach.

clé|mion|220x220px|Na cairdinéil de réir tíre

 Comhthionól cairdinéal 
Ar an 28 Aibreán 2025 a chruinnigh na cairdinéil den chéad uair ó shochraid Phroinsias ar an 26 Aibreán. As na 252 cairdinéal atá ann, ní raibh cead vótála ach ag 135, an dream a bhí faoi bhun 80 bliain d'aois.De réir rialacha a chuir an Pápa Pól VI i bhfeidhm i 1970, caithfidh na Cairdinéil a bheith faoi 80 bliain d'aois chun a bheith in ann vóta a chaitheamh. 

Is é an Pápa Proinsias féin a rinne cairdinéil de 108 de na fir a bheidh ag vótáil dá chomharba ag an conclave sa Vatacáin. D'fhág sin gur ceapacháin de chuid an Phápa Proinsias ceathrar as gach cúigear a raibh cinneadh faoina chomharba ar a nguaillí.

Cheap Proinsias an oiread de na cairdinéil a bhí i dteideal vóta agus gur beag aithne a bhí acu ar a chéile. Bhain go leor de na cairdinéil nua le háiteanna ar domhain nach m bíodh ionadaí acu i gColáiste na gCairdinéal, áiteanna ar nós Maenmar, Haiti agus Ruanda. An cheist a bhí roimh na cairdinéil ná, an roghnódh siad fear a rachadh ar aghaidh leis an gclár leasuithe a thosaigh  an Pápa Proinsias , nó an bhfillfear ar nósanna níos coimeádaí don Eaglais.

 Imeachtaí 
Ar an 6 Bealtaine,  bhailigh na cairdinéil le chéile sa Séipéal Sistíneach sa Vatacáin chun tús a chur leis an bpróiseas oifigiúil.

Sula cuireadh tús leis an gcomhthionól rúnda ar an 7 Bealtaine, tháinig na cairdinéil le chéile i Séipéal Phóil sa Phálás Aspalda, agus d'iarr siad comhairle an Spioraid Naoimh faoina vóta. Ansin shiúl na cairdinéil, a bhí gléasta i gcasóg sagairt scarlóideach, suirplís bhán agus clóca gearr scarlóideach, i mórshiúl go dtí an Séipéal Sistíneach. Chan siad an t-iomann Laidine ‘Veni Creator Spiritus’ (Tar chugainn Spiorad an Chruthaitheora) ar feadh na slí.  Nuair a chuaigh siad isteach sa Séipéal Sistíneach tugadh an t-ordú ‘Extra Omnes’ (‘gach duine amach’) ag fógairt ar gach duine nach raibh cead vótála acu an séipéal a fhágáil.

Bhí na Cairdinéil in ann vóta a chaitheamh suas le 4 bhabhta sa lá. Ní raibh aon teagmháil ag na cairdinéil le duine ar bith taobh amuigh den gcomhthionól.

Ar an 7 Bealtaine ar maidin, bhí scamaill deataigh dhubh le feiceáil ó shimléar an tSéipéil Sistínigh, ag dearbhú nár éirigh leis na cairdinéil Pápa nua a thoghadh i gceann dá bhabhtaí vótála. Chiallaigh sé sin nár bhfuair na cairdinéil an dá thrian den 133 vóta a bhí riachtanach chun oidhre an Phápa Proinsias a roghnú.

Bhí dhá bhabhta vótála eile ar siúl tráthnóna. Bhí scamaill deataigh dhubh le feiceáil arís  timpeall 8pm am na Róimhe. 

Toghadh an Pápa ar an 8 Bealtaine 2025; bhí deatach bán le feiceáil timpeall 6.06pm am na Róimhe.  Steall na gártha molta as an slua a bhí bailithe i gCearnóg Pheadair sa Vatacáin nuair a fógraíodh go raibh pápa nua tofa. Ach níor thuig siad ag an am cé a bhí ann. 
clé|mion|220x220px|Pápa Leo XIV

 Leo XIV 
Bhí roinnt mhaith tráchtairí, roimh an toghchán, den tuairim go bhféadfadh gur cairdinéal measartha a thoghfaí a leanfadh leis na tosaíochtaí don eaglais a bhí gar do chroí an Íosánaigh, Proinsias. Agus bhí an ceart acu.

Dúirt Leo XIV ina chéad aitheasc mar Phápa - le linn aifreann príobháideach na gcairdinéal sa Séipéal Sistíneach ar an 9 Bealtaine 2025 - go raibh sé ag súil "go ndéanfadh an Eaglais Chaitliceach oícheanta dorcha an tsaoil seo níos gile" le linn a phápachta.

Thug sé le fios freisin gur "riarthóir dílis" ar an Eaglais Chaitliceach ina hiomláine a bheadh ann, agus go mbeadh naofacht bhaill na heaglaise – seachas galántacht mhaoin na hEaglaise – ina cloch is mó ar a phaidrín.

 Féach freisin     

 Comhthionól cairdinéal
 Pápa Proinsias
 Pápa Leo XIV

 Tagairtí 

Catagóir:Pápaí
Catagóir:Stair na hEaglaise Caitlicí
Catagóir:2025